# „Wirtgen AutoPilot 2.0” – augstāka ieklāšanas precizitāte ar zemākām izmaksām

**Tikko izstrādātais „Wirtgen** **AutoPilot 2.0” var ieklāt visu veidu offset un inset profilus vēl ekonomiskāk un precīzāk kā jebkad iepriekš. Šī 3D sistēma vai nu izmanto esošu datu modeli, vai arī izveido jaunu, digitālu datu modeli uz vietas objektā. „Wirtgen AutoPilot 2.0” ir pieejams modeļiem „SP 15”/„SP 15i” un „SP 25”/„SP 25i”.** **Ar to var modernizēt arī mašīnas.**

**Nav nepieciešams nostiept trosi vai ģeodēzisko datu modeļa izveidošana**

„AutoPilot 2.0” var izmantot, piemēram, lai izgatavotu betona drošības barjeras, satiksmes salas vai arī ceļu virsmām ar platumu līdz 3,5 m. 3D vadības sistēma ietver mašīnā integrētu datoru un planšetdatoru, kas piestiprināts pie Field Rover mērīšanas kārtas. Divi mašīnā uzstādītie GPS uztvērēji sazinās ar GPS uztveršanas staciju objektā. Satelītu navigācijas sistēma (GNSS) pilnībā automātiski vada slīdformu ieklājēja stūres un šķērsslīpumu kontroli. Viss, kas nepieciešams, ir pietiekams skaits uztvertu satelītu un operators, kas apmācīts sistēmas lietošanā. Priekšrocība: vairs nav nepieciešams mērīt, uzstādīt un noņemt nivelēšanas troses, un līnijas vairs netraucē komandām, kas strādā ar ieklājēju. Betona maisītājiem ir vairāk vietas manevrēšanai, kas padara materiālu transportēšanu uz ieklājēju daudz vienkāršāku. Rezultātā kopējais process ir daudz ātrāks un ekonomiskāks. Vairs nav nepieciešams pirms tam izveidot ģeodēzisko datu modeli.

Divas iespējas: Kā tas darbojas?

Lietotāji var paši objektā izveidot virtuālu izsekošanas līniju, izmantojot izturīgā planšetdatora intuitīvo programmatūru, un viņiem ir divas dažādas metodes, no kā izvēlēties.

Pirmā iespēja ļauj lietotājam importēt datus no esoša 3D modeļa planšetdatorā.

Otrā iespēja ļauj lietotājam plānot ieklājamo zonu ar „Wirtgen Field Rover” mērīšanas kārti un noteikt atsevišķus mērīšanas punktus. Galvenā priekšrocība ir tas, ka programmatūra izrēķina optimālo maršrutu, pamatojoties uz mērīšanas punktiem, izveidojot virtuālu izsekošanas līniju. Ir iespējams ņemt vērā esošus objektus, piemēram, ūdens ievadus, hidrantus vai laternas, un pielāgot virtuālo izsekošanas līniju pēc vajadzības.

Automātiska kvalitātes pārbaude

Programmatūra arī ietver rīkus, ko var izmantot līdzīgi kā, uzstādot standarta nivelēšanas trosi. Lai sasniegtu augstāko ieklāšanas kvalitāti, programmatūra automātiski pārbauda importētos vai no jauna izveidotos datus, lai atrastu iespējamus trūkumus, kas var ietekmēt stūrēšanu un augstuma kontroli, un parāda tos planšetdatorā. Lietotājs var izlabot nevēlamus trūkumus modeļa datos, iezīmējot tos ar pāris vienkāršām darbībām uz skārienjutīgā ekrāna, izmantojot grafiskus redaktorus.

Pēc kvalitātes pārbaudes planšetdators tiek pieslēgts slīdformu ieklājēja mašīnas vadībai, un izveidotie parametri tiek nosūtīti mašīnai. Tad betona ieklājējs pats sāk darbu noteiktajā sākumpunktā un automātiski virzās pa iepriekš noteikto maršrutu.

Skaidrs displejs vienkāršai lietošanai

Pateicoties uz procesu orientētai grafiskajai struktūrai, izmantojot planšetdatoru, lietotāji var izveidot, pārbaudīt un ieklāt pat sarežģītus objektus ļoti īsā laikā. Tiek garantēts arī, ka datos tiek iekļauti darba vietā jau esošie objekti. Lietotāji saglabā pilnu kontroli un var iejaukties autonomajā ieklāšanas procesā jebkurā brīdī. Papildus tam, šis gudrais rīks ir arī ļoti vienkāršs lietošanā.

Fotoattēli:

|  |  |
| --- | --- |
|  | W\_photo\_SP15i\_00080\_HI Ar „Wirtgen AutoPilot 2.0” „Field Rover” izmēra virtuālās nivelēšanas troses atbalsta punktus. Izmantojot visus izmērītos punktus, programmatūra aprēķina optimālo betona ieklāšanas maršrutu. |

|  |  |
| --- | --- |
|  | **W\_freisteller\_AutoPilot\_00007**  „Wirtgen AutoPilot 2.0” kartes skats planšetdatorā parāda visu darba vietu ar visiem objektiem. Katru objektu var tieši pārbaudīt ar „Field Rover”. Tādējādi ir iespējams ņemt vērā ūdens ievadus, hidrantus u.c. objektus. |

|  |  |
| --- | --- |
|  | **W\_photo\_SP15i\_00083\_HI**  Planšetdatoru var viegli atvienot no „Field Rover” mērīšanas kārts un piestiprināt dokstacijai uz „Wirtgen” slīdformu ieklājēja operatora platformas. Visi svarīgie parametri ir operatora rīcībā planšetdatorā, un operators var pēc nepieciešamības pielāgot virtuālo nivelēšanas trosi. |

|  |  |
| --- | --- |
|  | W\_photo\_SP15i\_00082\_HI Ar „Wirtgen AutoPilot 2.0” „Wirtgen” slīdformu ieklājēji spēj ieklāt monolītus  profilus vai šaurus ceļus bez nivelēšanas troses. Pat sarežģītas profilu formas ir iespējams izveidot tieši, atrodoties objektā, ļoti īsā laikā. |

*Piezīme: Šie fotoattēli ir paredzēti tikai kā piemērs. Ievietošanai publikācijās, lūdzu, izmantojiet fotogrāfijas ar 300 dpi izšķirtspēju, kas ir pieejamas lejupielādei Wirtgen GmbH / Wirtgen Group tīmekļa vietnēs.*

|  |  |
| --- | --- |
| Plašākai informācijai,  lūdzu, izmantojiet šo kontaktinformāciju:  WIRTGEN GmbH  Corporate Communications  Michaela Adams, Mario Linnemann  Reinhard-Wirtgen-Strasse 2  53578 Windhagen  Germany/Vācija  Tālrunis: +49 (0) 2645 131 – 4510  Fakss: +49 (0) 2645 131 – 499  E-pasts: presse@wirtgen.com  www.wirtgen.com |  |